### Beslutninger

Fremsendes til Teknisk Udvalg til behandling i henhold til beslutning i byrådets møde den 11. oktober 2023.

###

Iflg. byrådets vedtagne regler for C lokalplaner så er det ”Lokalplaner, der er uden væsentlige ændringer i forhold til eksisterende bebyggelse og omgivelser samt det allerede planlagte i området.” Disse besluttes af Rådmanden.

Vi anser denne lokalplan for at indeholde væsentlige ændringer i forhold til eksisterende bebyggelse. Bl.a. i forhold til Efterskolen for Scenekunst og ved ændring af kommuneplanens rammer og burde være en A lokalplan.

Vi er heller ikke enige med rådmanden i, at der ”ikke er indkommet væsentlige indsigelser” i høringsperioden, som er rådmandens begrundelse for at bevare den som C-lokalplan.

Der er væsentlige indsigelser - fra bl.a. Efterskolen for Scenekunst – Indsigelser som Byrådet bør kende.

Der var på møde i Teknisk Udvalg den 28.8. adskillelige spørgsmål til / indsigelser mod lokalplanens indhold. Disse er fortsat ubesvarede og ukommenterede af rådmanden,

Vi ønsker derfor og for at give mulighed for foretræde / borgerinddragelse lokalplanen behandlet i byrådet.